Mercury Bay

Mercury Bay (maorisk: Te-Whanganui-o-Hei) er en stor V-formet bukt på østkysten av Coromandelhalvøya på Nordøya på New Zealand. Bukta ble navngitt av den engelske oppdageren James Cook. 

Cook gikk i land på øya 9. november 1769 for å observere merkurpassasje. I 1919 ble det bygget et minnesmerke og 88 acre ble satt av ved Shakespeare Cliff. Dette var basert på den feilaktige oppfatningen at det var her Cook gikk i land.
I virkeligheten gikk Cook i land på den østlige delen av Cook's Beach. Et mindre minnesmerke har også blitt satt opp der.Wayne Orchiston 1994, James Cook and the 1769 Transit of Mercury, Carter Observatory ISSN 1173-7263 

Munningen av bukta er 10 kilometer bred, og kystlinjen er 20 kilometer lang. Mercury Islands ligger 10 kilometer nord.

Mercury Bay er et godt fiskeområde blant annet for sverdfisk. Dette er delvis på grunn av det nærliggende Te Whanganui-A-Hei (Cathedral Cove) maritime reservatet.

Referanser

Kategori:New Zealands geografi
Kategori:Bukter i Oseania